Ger în toată România, după ninsori. Cum arată viața de pieton pe trotuarele din Capitală. „E zăpadă și o să înghețe. Ne facem praf”
Se circulă în continuare în condiții de iarnă în Capitală, iar stratul de zăpadă depus a ajuns până la jumătate de metru. Cel mai dificil le este pietonilor, pentru că multe dintre trotuare nu au fost deszăpezite, iar oamenii spun că sunt nevoiți să se pună în pericol și să meargă printre mașini. Zeci de persoane au ajuns la spital cu fracturi și entorse în ultimele zile, după ce au alunecat pe zăpadă sau gheață.